tomron87/hebrew-wikipedia-sentences-corpus huggingface dataset:
בפרק האחרון של עונה 2 משתפת פעולה עם זכאי הגדול על מנת שאלישע לא יסיים את כיתה ו' והכסף יתחלק 25–75.
צורי מנצורה (אודי כגן) (עונות 1–2 ו־5, אורח בעונות 3–4): בעל הקפיטריה של בית־הספר.
מכין מנות מוזרות ולפעמים מגעילות ביותר, אבל כשהוא מתעצבן הוא מכין מנות טעימות.
יש לו מנה ייחודית, "הטוסט של מנצורה".
מספר סיפורים רבים ממסעותיו בחוץ לארץ.
קורא לכולם "גבר", אפילו אם הוא מדבר עם בנות.
למנצורה אח תאום, הוא ואחיו היו מסוכסכים שנים רבות בעקבות המתכון הסודי לטוסט של אביהם.
עזב את בית הספר על מנת לראות את הזוהר הצפוני ולפתוח בקוטב חומוסייה.
שב לפרק אחד על מנת להחליף את קסוטו שנסע לכנס ברד ומיד אחרי זה שכנע את אלישע לבוא איתו לקוטב הצפוני.
נשוי לאסקימואית כשבעונה הרביעית התגרש ממנה בגלל מעשה בגידה מצידו.
שב לבית ספר בגלל צו עיכוב יציאה מהארץ וגם מכיוון שהוא נותר חסר כל.
ביים את הצגת הסיום בעונה הרביעית.
חוזר בעונה החמישית, וגם באותו עונה פרק הראשון הוא מגלה לאלישע את השם הפרטי שלו (צורי).
עורך הדין זכאי "הגדול" (גיא לואל): עורך דין רשע ונוכל.
אלישע מכנה אותו במספר כינויים כגון נבלה, מפלצת וכו'.
הוא רוצה שאלישע לא יסיים את כיתה ו', ואז הוא יקבל את הירושה עשרה מיליון שקלים ויעשה הכל בשביל שזה יקרה.
אביהם של "זכאי הקטן" ולירון זכאי.
הכריח את בנו להישאר בכיתה ו' כדי לוודא שאלישע לא מקבל את הירושה.
בפרק 51 עוזר לאלישע למצוא את הקלטת שבה סבו של אלישע הוריש לו 10 מיליון שקלים, ולבסוף התגלה שזכאי הקטן לקח את הקלטת, כי אביו לא התייחס אליו.
אברהם קסוטו (אבי רש"י) (עפר שכטר) (עונות 3–4): בעל הקפיטריה החדש של בית ספר הרצל.
קיבל את התפקיד לאחר ששלף את הסכין מהאבטיח (מחווה לאקסקליבר).
שף בעברו, שהפך למנקה בבית הספר הרצל מכיוון שהרגיש ריקנות.
היה מהנדס חלל בנאס"א טרם עבר לתחום הבישול.
שמו האמיתי היה אבי רש"י.
היה ילד פלא שפרש בעקבות טראומה, שבאה בעקבות פרסומת לשוקו מוקו בגלל מעריצי הפרסומת שקראו לו בחיבה "שפמנון השוקו" והועבר הכינוי לאלה המנהלת לאחר שנתגלה לה שפם שוקו לאחר ששתתה המון ממנו.
אנפה ג'קסון (ליאת הר לב) (עונות 3–5): יועצת בית הספר החדשה.
תמיד מפנטזת על מישהו בשם ג'סטין, כשמוצאים אותה ישנה.
לא אוהבת את המספר 3 (מכיוון שזכתה בתחרות בעבר, במקום שלישי).
בעלת עבר מסתורי ופלילי וחיבה למיסטיקה.
העריצה את הספרים של קסוטו לאחר ש"חשבה" שהסיפור שהוא כתב היה אליה ועל בעלה והכריחה אותו לעשות סיפור המשך אבל השמות יהיו השמות של אנפה ובעלה.
עברה שינוי רוחני בעונה החמישית.
באחד הפרקים התגלה שהיא נשואה לשיח סעודי ושהיא מאפיונרית וחברה ביאקוזה
פזית (יעל טל) (עונות 1–2 ו־5, אורחת בעונות 3–4): המורה להיסטוריה ולכלכלת בית בבית הספר.
המורה אזולאי (אלברט אילוז) (עונה 1): מורה בבית הספר.לא שם לב לילדים בזמן מבחנים, עקב היותו קורא עיתונים.
אך לאחר שאלה הכניסה בו מוטיבציה, החל לחפש בכיתה אחר מעתיקנים במבחנים, עד שאלה התישה אותו עקב הסעתו בכל העולם להיות "שומר מבחנים".
אסף קציר (אסף הראל) (עונה 4): המורה לקולנוע.
אחיו התאום של בעל מאפיית הבורקסים "אסי".
שאול הייזנברג (קובי פרג') (עונה 5): המורה למדעים בבית ספר כבר 25 שנה אך מקבל משכרות קטנה.
מיקי גרוס (יובל סגל) (עונה 4): סגן המנהל שהחליף את ציפי.
נראה תמים וחברותי לכאורה, אך מסתבר שהוא גרוע מציפי.
הרצל (תומר פישמן) (עונות 1–2 ו־4): אב הבית של בית הספר.
במחסן שלו היה כד שרשום אליו "אלישע", אלישע ועדי חשבו שזה כד של מישהו קדמוני.
ולבסוף התברר שזה הכד של הכלב של הרצל שגם לו קוראים אלישע.
בנדה (ירון ברלד) (עונה 4): השומר של בית הספר.
הופיע בפרק 75. התחזה לאמא השנייה של עמית.
עדי בינגל (מיכאל גולן גלמי) (עונות 1–2): תלמיד מצטיין הלומד בכיתתו של אלישע וחברו הטוב ביותר.
בסוף העונה ה–2 אלישע הרגיש שהכל חוזר לאיך שהיה בסיום כיתה ו' לפני 30 שנה וניסו לשנות את הגורל שלו כדי שאלישע לא יסולק שוב ויקבל את הירושה, אך עדי התחלף עם המזל של אלישע.
בסוף העונה השנייה הוא אומר לתמר שהוא אוהב אותה והם עומדים להתנשק אך אלישע מפריע להם, ותמר אומרת לו שהיא אוהבת גם והם הופכים לזוג.
עזב לחטיבת סלבים צעירים יחד עם תמר (במקום רומי) והתמודד במועצת תלמידים.
תמר בינשטוק (רומי נדבורני) (עונות 1–2): ילדה הלומדת בכיתתו של אלישע.
היא חכמה, אוהבת שירה ובעלת בלוג.
מתגלה שהיא קרובת משפחה של מאדי זיגלר ואילנה דיין.
בסוף העונה ה־2 עדי אומר לה שהוא אוהב אותה, היא אומרת לו זאת גם והם הופכים לזוג.
הייתה אמורה לעבור לחטיבת סלבים צעירים ביחד עם רומי, אך לבסוף היא עברה עם עדי.
מקבלת הרבה הערות על השיער המתולתל והגדול (הארוך) שלה - רובן מאלישע.
רומי "סופארסטאר" דלומי (בר סביר) (עונות 1–4; אורחת בעונה 5): ילדה מפורסמת, מקובלת ומוכרת מהשתתפותה בתוכניות ריאליטי.
לאחר שהפכה לכוכבת ילדים והשתתפה במגוון תוכניות ריאליטי התחילה להתכחש לילדים שהכירה ולהיות סנובית.
תכננה לעבור לחטיבת סלבים צעירים עם תמר.
בעונה שלישית מתגלה שהיא נשארה כיתה על מנת להישאר צעירה ושמעריציה לא יינטשו אותה אם היא תעלה לחטיבה.
ידועה בשירה "אני רומי, רומי, רומי, רומי".
באחד הפרקים מתברר שרומי מעתיקה את כל המשפטים שלה מהבלוג הישן של תמר.
חזרה לבית הספר בשביל לעזור לאלישע.
פרודיה על הזמרות רוני דואני ורוני דלומי.
זכאי "הקטן" (שחף יעקובוביץ') (עונות 1–4, 5 אורח): ילד הלומד בכיתתו של אלישע.
השטינקר של המנהלת אלה ומאוהב בה.
ילד שמן, התלמיד הרע בכיתה של אלישע והבן של עורך הדין זכאי "הגדול" ואחיה של לירון.
נשאר כיתה בסוף השנה על מנת להכשיל את אלישע בשביל שהירושה תעבור אל אביו.
ובין עונות 1–2 התגלה שזכאי היה פעם מאוהב באלה (המנהלת) וכינה את אלה באחד הפרקים בכינוי: "אשתי לעתיד".
בעונה השלישית נתגלתה אצל זכאי צד רגשי ובעונה הרביעית מתגלה שהוא מאוהב בזואי.
בעונה החמישית הוא אינו לומד בבית ספר מכיוון שהוא עזב לחטיבה אך מופיע לעיתים רחוקות.
שון קלמנוביץ (מל מלכה): ילד טיפש הלומד בכיתתו של אלישע.
באחד הפרקים מתגלה כי יש לו כישרון בבישול.
נשאר כיתה בגלל הטיפשות שלו.
בנו החורג של עודד פז.
ידען בנושאים שהוא בקיא בהם.
הוא מצטיין בלימודיו כשהוא חולה, וטיפש כשהוא בריא.
חובב קולנוע ואוהב לשחק בלגו.
מצוין בעונה החמישית שעדיין, כמו אלישע, לומד בכיתה ו'.
זואי (רביד רונן) (עונות 1–4, אורחת בעונה 5): שפוטה של רומי.
היא יחד עם זותי, ולכן הן תמיד רבות מיהי "זואי" ומיהי "זותי", כי הן לא מבינות מי זו מי, אך למעשה אומרות אותו הדבר בצורה אחרת.
נשארה כיתה ביחד עם רומי.
בפרק אחד רואים שזכאי הקטן מאוהב בה.
זותי (גלי ארוטשס) (עונות 1–4): שפוטה של רומי.
היא יחד עם זואי, ולכן הן תמיד רבות מיהי "זואי" ומיהי "זותי", כי הן לא מבינות מי זו מי, אך למעשה אומרות אותו הדבר בצורה אחרת.
מצוין בעונה השלישית שהיא מומחית לריאליטי.
נוגה פרידר (נגה קפלן) (עונות 3–4): ילדה הלומדת בכיתתו של אלישע.
החליפה את הגלדיולות של אלישע שהביא לציפי לכריזנטמות שציפי תשלח אותו אליה לחדר.
נוגה מספרת לאלישע שהיא מפחדת להציע לעמית חברות ולכן דורשת מאלישע לשדך ביניהם, ומאיימת שאם לא יעשה זאת היא תדאג שהוא יבלה הרבה בחדר של ציפי.
לאחר ניסיונות עם המורה שני, אלישע מעודד אותה ללכת ולהציע בלי לפחד, והיא הציעה לו חברות והוא הסכים.
עמית חיא (אורי אייזנמן) (עונות 3–4): ילד הלומד בכיתתו של אלישע.
אפשר להגיד שהוא דומה לאלישע.
בפרק הראשון של עונה 3 כשנוגה מציעה לו חברות, הוא מסכים.
לירון זכאי (עמית מרקוס) (עונה 5): בתו של זכאי "הגדול" ואחותו של זכאי "הקטן".
תובעות לרוב ילדים בבית ספרה, ובניגוד לזכאי הקטן אביה אוהב אותה.
יהונתן (יונתן גוטליב) (עונה 5): חבר של אלישע, לומד בבית ספר הרצל.
אורן באפט (אייל איבשין) (עונה 5): ילד שמופיע כדמות משנה המייעץ למנצורה כל מני עסקים, מנצורה נוהג לקרוא לו בשם משפחתו.
יעלי (שירה שטרן) (עונה 5): חברה של אלישע, לומדת בבית ספר הרצל.
סבא קיזלובסקי (יוסי סגל): סבו של אלישע אשר לפני מותו הוריש לו עשרה מיליון שקלים בתנאי אחד שיחזור לסיים את כיתה ו' בבית–ספר "הרצל".
בעונה השנייה הרוח שלו עלתה ודיברה עם אלישע, סבא שלו אמר לו שבעצם הוא מדבר איתו מראליטי של "האח הגדול" אבל של אנשים "מתים".
מתגלה שיש לו נכד נוסף שגר בשוודיה בשם יורגן.
לא מתגעגע לאשתו (סבתא של אלישע) בעונה החמישית לאחר שאלישע איבד את כל כספו סיפר ששמר לאלישע עוד כסף בתנאי שיעבור שוב את כיתה ו'.
יורגן קיזלובסקי (אסי כהן) (עונות 3–4): בן דמותו של אלישע משוודיה.
מתגלה כדודן רחוק של אלישע.
נשאר בארץ מכיוון שנרדם ופספס את הטיסה לשוודיה ונשאר חסר כל.
רבקה קיזלובסקי (עפרה ויינגרטן) (אורחת בעונות 1–2): אמו של אלישע, אשתו של מוריס, כל הזמן אומרת לאלישע "למה אתה לא יכול להיות כמו זוריק"!?
(שלמד עם אלישע ושני בעבר).
הופיעה בפרקים "שורשים" ו"יום הורים".
מוריס קיזלובסקי (מוני מושונוב) (אורח בעונות 3 ו־5): אביו של אלישע ובעלה של רבקה.
מובטל בלי עבודה ומשחק כל יום שש בש בשכונה.
מוריס מגיע לבית הספר במסגרת "יום ההורה".
אלישע הנבוך מנוכחתו, עשה הכל כדי להסתיר את זהותו האמיתית של אביו.
הופיע בפרק "יום ההורה" ובסוף הפרק כולם גילו שמוריס שיקר, בעונה החמישית הוא יוצא עם מישהי חדשה, שבהמשך הפרק מתברר שהיא ציפי.
בעקבות כך אלישע מנסה להפריד ביניהם, כי צוחקים עליו.
חברי ילדות של אלישע וחבריו לספסל הלימודים המקורי
שלומי חדידה (דודו גולן) (עונה 3): חבר ילדות של אלישע ובני בלנגה.
בני בלנגה (עמי סמולרצ'יק) (עונה 3): חבר ילדות של אלישע ושלומי חדידה.
זוהר מליקה (מריאנו אידלמן) (עונה 4): חבר ילדות של אלישע.
לכאורה היה הישראלי הראשון בברצלונה, אך בסוף מתברר שהוא בכלל כובס של הקבוצה.
דפי קדאפי (דפנה קדוש) (מגי אזרזר) (עונה 4): כוכבת ראליטי שמגיעה לביקור מיוחד בבית הספר.
שמסתבר לאחר מכן, שהיא הייתה בכיתה ו'3 עם שני ואלישע והיה לה סיפור לא גמור עימם, ובאה כדי להשפיל את אלישע, אך לא הצליחה.
זוריק סימן טוב (רועי אדר) (עונה 2): אבא לילד הלומד עם אלישע ותלמיד לפני 20 שנה עם אלישע ושני כאשר הם היו בכיתה ו'.
הוא כביכול שוויצר ובן אדם טוב.
מיכאל מדמון (אלון נוימן) (עונה 4): בוגר בית הספר הרצל.
אלון בסון (קאי פקר) (עונות 1 ו־3): הבריון של בית הספר.
הוא לומד עם כל בני הדודים והאחים שלו באותו בית ספר.
בעונה הראשונה הופיע בפרקים 16 ו-17 ובעונה השלישית הופיע בפרק 49.
כרם מהרל (יובל דה לאו) (עונה 5): יושבת ראש כנופיה של בית הספר, הלומדת בכיתה ב והבריונית של בית הספר.
המנהלת בלה (הילה סורג'ון פישר) (עונות 2 ו־5): היא מנהלת בית־ספר מתחרה של אלה בית־הספר "גנדי".
בלה רוצה שבית־הספר "הרצל" ייסגר, תעשה הכל בשביל שהתוכנית שלה תעבוד.
המפקח (עמית ליאור) (עונות 1 ו־3): מגיע לבקר בבית ספר בפרקים "זומבים באים" ו"אלה בת 12" כדי לברר אם המקום מוצלח.
עודד פז (עונה 2): מתחתן עם אמא של שון לאחר שאלישע נפרד ממנה.
אמא של שון (אביב כרמי) (עונה 2): פגשה את אלישע וחשבה שהוא ממשפחה קדומה וחשבה שהציע לה נישואים.
אלישע נפרד ממנה כאשר עודד פז נתן לה משהו.
דפנה (ליטל רוזנצוויג) (עונה 2) - המאהבת של אלישע.
איתן (איל קיציס) (עונה 3): שר החינוך מגיע לבקר בבית הספר "הרצל", ונהיה בהמשך חברו של אלישע.
הסוכן ר' (רשף לוי) (עונה 3): סגן המנהל של בית הספר גנדי.
עבד על אלישע על מנת שהוא ישיג לו את התוכניות לרובוט שבית הספר הרצל בונים על ידי התחזות ליושב ראש המוסד, לא אומר את שמו.
ארקדי (ארקדי דוכין) (עונה 3): עשיר שבא לקנות את בית ספר כדי להרוס אותו, אלישע העמיד פנים שהוא דובר רוסית, ותרגם את דבריו של ארקדי באופן שגוי.
בסוף הפרק התברר כי מעמדו הכלכלי מזויף, והוא עובד כספר בכפר סבא.
הופיע בפרק 53. דוכין הוא גם אחד מיוצרי הסדרה.
מויש (ליאור רז) (עונה 3): מעצב שיער.
מופיע בפרק 17 בעונה השלישית.
אוהד גרמה (גבי עמרני) (עונה 4): מפקח בית הספר.
מושא האהבה של ציפי מילדות.
מלך (עידן גיל) (עונה 4): החבר הדמיוני של אלישע.
ביאטריס (בת ציון רוזינסקי) (עונה 4): החברה הדמיונית של שני.
סטטיק ובן אל תבורי (עונה 5): היו אמורים להופיע בחגיגות יום העצמאות בבית הספר אך בעקבות טעות של אלישע מבחינת התשלום נוצר ריב ביניהם בגלל אלישע ואלה.
כרם מהרל (יובל דה לאו) (עונה 5): יושבת ראש כנופיה של בית הספר, הלומדת בכיתה ב' והבריונית של בית הספר.
הדוד חיים (יוסי וידר) (עונה 5): הדוד של שון.
עונה זו שודרה לראשונה ללקוחות HOT ו–yes, בסוף שנת 2017 עקב ירידת ערוץ הילדים בחברת yes הסדרה ירדה מה־VOD של החברה.
ב־30 במאי 2019 העונה ירדה משירות ה־VOD של HOT.
העונה זמינה בלעדית ללקוחות פרטנר TV ובסלקום TV.
עונה זו חזרה ל-VOD של HOT ו-yes.
מספר הפרק(בסדרה)מספר הפרק(בעונה)שם הפרק11אלישע נהיה מיליונר, כמעט11 באוקטובר 2015תקציר הפרק: אלישע הוא בטלן בן 40, שחי בדירת חדר וחצי עם שקל וחצי בכיס.
חייו משתנים כשסבו מוריש לו ירושת ענק, אבל בתנאי אחד – על אלישע לחזור לבית הספר, ולסיים את כיתה ו'.22אריה זקן12 באוקטובר 2015תקציר הפרק: ביומו הראשון בכיתה ו', אלישע המום לגלות שילדי הכיתה חושבים שהוא זקן.
מרוב שהוא נחוש להוכיח להם שהוא הילד הכי מגניב בכיתה, הוא מסבך את כל הכיתה יותר ויותר.33ויקיפדיה אמרה13 באוקטובר 2015תקציר הפרק: אלישע מגלה דרך מפתיעה לשכתב את ההיסטוריה (ואת הציון בהיסטוריה) – לשנות את הערכים בוויקיפדיה.
מהר מאוד הוא מגלה שעם ההיסטוריה לא מתעסקים.44היסטריה בקפיטריה14 באוקטובר 2015תקציר הפרק: מנצורה נותן לאלישע לנהל את הקפיטריה בהיעדרו.
אלישע ממלא את הקפיטריה בלקוחות, אבל מרוקן את הקופה מכסף.
בינתיים, תמר מנסה לשנות תדמית כדי לשכנע את הקהל לבוא להופעה שלה.55אלישע בונה סוכה18 באוקטובר 2015תקציר הפרק: אלישע מתנדב לבנות את סוכת בית הספר כדי להרשים את שני.
יש לו רק בעיה אחת: אין לו מושג איך עושים את זה.
רומי גוררת את זכאי הקטן לתחרות דואטים ולא מבינה עד כמה טעתה...66השועל והעורב19 באוקטובר 2015תקציר הפרק: אלישע ומנצורה עוזרים לעדי להחזיר חוב בן עשרות שנים לספרנית בית הספר, ועל הדרך מלמדים אותו לכתוב ספר ילדים.
אלה זועמת על אלישע, כי העבודה שלו מחבלת לה בעסקים.77היריד20 באוקטובר 2015תקציר הפרק: ביריד בית הספר, אלישע עוזר לעדי לצייר דיוקן של תמר כדי להרשים אותה.
העניינים מסתבכים כשהדיוקן נופל לידיה של ציפי.
רומי פותחת ביריד דוכן למוצרי רומי ומופתעת כשזכאי פותח דוכן מתחרה.88טקס חנוכה21 באוקטובר 2015תקציר הפרק: חנוכה בפתח וכולם שמחים – אלישע שיוכל להתקרב לשני, עדי כי יוכל להתקרב אל תמר, שני שתוכל לארגן טקס חינוכי, ואלה שרוצה להרוויח מהחג המון כסף.
ובינתיים שון שון נלחם בפולשים מהחלל.1111וואטסאפ27 באוקטובר 2015תקציר הפרק: אלישע מגלה שהוא הוצא מהוואטסאפ הכיתתי כי הוא זקן מדי.
הוא פונה לחבריו לעזרה, אבל כל מי שמנסה לעזור – מוצא מהקבוצה בעצמו.1212בסך הכל רציתי לחזור הביתה בשלוש28 באוקטובר 2015תקציר הפרק: ציפי מגלה שאלישע היה גיבור בצבא.
היא להוטה לשמוע את סיפור הגבורה, אבל יש לאלישע בעיה קשה – הוא לא זוכר אותו.
שון הופך לטבח צבאי ומשדרג את הקפיטריה של מנצורה.1313כינים1 בנובמבר 2015תקציר הפרק: בבוקר המבחן החשוב בטבע אלישע מגלה שלעדי יש כינים.
כשציפי מפרידה את הילדים הנגועים בכינים משאר הכיתה, אלישע מבין שאין לו ממי להעתיק בבחינה.
תמר מגלה שרומי גונבת את כל משפטי החוכמה שלה מהבלוג.1414שורשים2 בנובמבר 2015תקציר הפרק: עבודת שורשים של אלישע מגלה עובדה מרעישה – הוא חצי אח של לא אחרת מאשר...
כעת הוא צריך להתמודד עם אחות חדשה ומפתיעה, שתמיד חלמה שיהיה לה אח קטן.1515אלישע בלש פרטי3 בנובמבר 2015תקציר הפרק: אלישע יוצא לחקור את הפרשיה שמסעירה את כל בית הספר – מי הוא גנב הסנדוויצ'ים המסתורי?
בפרשיה הזאת כולם חשודים, ואף אחד לא פטור מחקירה!1616ועד נמ"ל4 בנובמבר 2015תקציר הפרק: אלישע עושה הסכם מפוקפק עם הילד החזק בבית הספר כדי להתמנות ליושב ראש ועדת ביקור חולים ולהפסיד כמה שיותר שיעורים.
בקפיטריה, מנצורה מגלה שהריח שנדבק לזכאי הקטן מושך אליו ילדים מורעבים.1717שתיים בחצר8 בנובמבר 2015תקציר הפרק: עדי מסתבך עם אלון בסון, הבריון השכבתי, שקובע ללכת איתו מכות בשתיים בחצר בית הספר.
אלישע מבטיח להציל אותו ממצב הביש, אלא שכל ניסיון רק מוביל אותו לסיבוך גדול יותר...1818חברות הכי טובות9 בנובמבר 2015תקציר הפרק: אלישע מתחפש לבחורה כדי להיכנס בחינם למשחק כדורגל.
רגע לפני שהוא עוזב את בית הספר הוא נתקל בציפי, שמחליטה לאמץ אותו בתור החברה הכי טובה שלה.
מנצורה משוכנע שהוא הפך למיליונר.1919המורה אזולאי10 בנובמבר 2015תקציר הפרק: המורה אזולאי, שמעולם לא תפס תלמיד מעתיק, פורש ומכניס את כל הכיתה לבעיה.
אלישע מנסה להשאיר את אזולאי בבית הספר, אבל לא מבין לאיזה בור הוא מכניס את עצמו...2020הזומבים באים!11 בנובמבר 2015תקציר הפרק: אזעקה מסתורית שנשמעת בבית הספר מבשרת שבית הספר נמצא תחת...
כעת, כשהעולם המוכר על סף הכחדה, אלישע, אלה, ציפי, רומי, תמר ועדי נאבקים מי יהיה האיש האחרון שיישאר בחיים.
מספר הפרק(בסדרה)מספר הפרק(בעונה)שם הפרק211אלישע הגבוה באדם7 בפברואר 2016תקציר הפרק: אלה, מנהלת בית הספר, מכינה הפתעה לקראת משחק הכדורסל המסורתי מול בית הספר "גנדי" – אלישע, תלמיד כיתה ו' הגבוה בכל פתח תקווה.
אבל לבית ספר "גנדי" יש כמה הפתעות.222צמד רעים8 בפברואר 2016תקציר הפרק: אלישע ועדי מגלים פטנט בלמידה למבחנים – להלחין את חומר הלימוד.
מהר מאוד השניים מצליחים להפוך ללהיט של בית הספר, עד שההצלחה עולה לאלישע לראש.
בינתיים בקפיטריה מנצורה נחוש לשבור שיא גינס.233מיצ"ב כפית9 בפברואר 2016תקציר הפרק: אלישע ניצב מול אחד האתגרים הגדולים של השנה – מבחן המיצ"ב.
אם ייכשל, יעוף מבית הספר ויפסיד את הירושה.244הגיבור שלי10 בפברואר 2016תקציר הפרק: אלישע ושון עושים עבודה על הגיבור שלהם, ולא מצליחים להגיע להסכמה מה זה גיבור אמיתי.
לבית הספר מגיע תלמיד יפני, ורומי ותמר נאבקות על תשומת הלב שלו.255מה כבר עשיתי?14 בפברואר 2016תקציר הפרק: ציפי נותנת לאלישע עונש, שאם לא יעשה אותו הוא יועף מבית הספר.
הבעיה היא שאלישע לא שומע מה העונש כי האוזניים שלו סתומות.266אנגרי אלישע15 בפברואר 2016תקציר הפרק: אלישע יעשה הכול כדי לשבור את השיא במשחק בטלפון שלו, כולל פניה למומחה הגדול בעולם בתחום.
בינתיים, אלה מוצאת דרך חדשה ומוזרה לעשות כסף בבית הספר.277התלמידה ציפי16 בפברואר 2016תקציר הפרק: ציפי לא מוצאת את התעודה שלה מבית הספר, ונאלצת לחזור לכיתה ו'.
זה מאוד קשה לה, אבל הרבה יותר קשה לאלישע.
רומי מקווה לקבל תפקיד גדול, אבל מצפה לה הפתעה.288עדי הקדוש17 בפברואר 2016תקציר הפרק: עדי יעשה הכול כדי להגיע למשחק בין מכבי פתח תקווה לברצלונה, גם אם זה אומר להמציא חג חדש ודמיוני.
אלה משיקה תוכנית אירוח חדשה בבית הספר ומתכוננת לאורח מיוחד.299כד קטן21 בפברואר 2016תקציר הפרק: אלישע חושד שכד, שנמצא במרתף בית הספר, הוא כד עתיק מתקופת החשמונאים.
הוא הופך את בית הספר למוזיאון ארכאולוגי ואת עצמו לארכאולוג הראשי.
במקביל, הקפיטריה עלולה ללכת לאיבוד בגלל ביקורת לא מוצלחת.3010הכבשה מארץ עוץ22 בפברואר 2016תקציר הפרק: אלישע נשלח על ידי אלה להעביר פסל כבשה לתחרות עירונית, אבל מעביר בטעות את הספל לבלה, מנהלת בית הספר המתחרה.
רומי מקבלת הצעה חד פעמית לככב המחזמר היוקרתי הקוסם מארץ עוץ ונערכת לעזיבת בית הספר.3111עדי רץ למועצת תלמידים23 בפברואר 2016תקציר הפרק: אלישע מנדב את עדי לרוץ לראש מועצת תלמידים כדי לעזור לו להתקרב לתמר.
המרוץ לנשיאות מול רומי ושון שון מוציא את עדי מדעתו, ואלישע חושש שהוא ייצר מפלצת שיצאה משליטה.3212תנ"ך בפוקס24 בפברואר 2016תקציר הפרק: אלישע נדרש לשמור על זכאי הקטן, נציג בית הספר לחידון התנ"ך.
כדור שפוגע בראשו של זכאי גורם לו לאיבוד זיכרון ומכריח את אלישע להיות הנציג במקומו.
הבעיה היא שאין לו מושג בתנ"ך.3313החבר הכי טוב שלי28 בפברואר 2016תקציר הפרק: עדי מרגיש שאלישע לוקח אותו כמובן מאליו אז הוא מחליט לגרום לו לקנא.
מנצורה מנסה לזכות בטיסה לפארק שעשועים ענקיים, אבל זכאי הקטן נחוש לא פחות ממנו לזכות בפרס.3414מנצורה ב'29 בפברואר 2016תקציר הפרק: אחיו התאום של מנצורה פותח קפיטריה מתחרה בבית הספר.
אלישע נקרע בין הרצון להישאר נאמן לחברו הוותיק, לבין הטעם המושלם של הטוסט שהאח מכין.3515יום הורים1 במרץ 2016תקציר הפרק: ביום אספת ההורים, אלישע יעשה את הכול כדי שאמא שלו תהיה גאה בו ולא תתאכזב ממנו, כהרגלה.
ציפי מגלה יכולת מפתיעה במשחקי מחשב.3616ל"ג בעומר2 במרץ 2016תקציר הפרק: ביום אספת ההורים, אלישע יעשה את הכול כדי שאמא שלו תהיה גאה בו ולא תתאכזב ממנו, כהרגלה.
ציפי מגלה יכולת מפתיעה במשחקי מחשב.3717הרצל היום6 במרץ 2016תקציר הפרק: אלישע ותמר חלוקים ביניהם: מה ימכור יותר עותקים מעיתון בית הספר – כתבות רציניות או תמונות מצחיקות של אלה וציפי.
שון שון הופך למבקר המסעדות של העיתון ומכניס את מנצורה ללחץ.3818מורה ליום אחד7 במרץ 2016תקציר הפרק: אלישע סיפר לחברה החדשה שלו שהוא מורה בבית ספר.
כשהיא מחליטה לבקר אותו בהפתעה, העניינים מסתבכים במהירות.3919המבחן בהתעמלות8 במרץ 2016תקציר הפרק: רגע לפני סוף שנה והירושה כבר נראית באופק.
נשאר רק מבחן בהתעמלות, ממנו אלישע חושש במיוחד.
רומי המומה לגלות שצוות צילום מצלם את תמר לסרט חדש.
יכול להיות שתמר תופסת את מקומה?4020חמסה חמסה9 במרץ 2016תקציר הפרק: היום האחרון ללימודים.
אלישע שם לב שהיום הזה זהה ליום האחרון של כיתה ו', בו הועף מבית הספר.
האם הוא יצליח לשנות את מהלך הגורל ולזכות בירושה?
עונה זו שודרה לראשונה בלעדית ללקוחות HOT לאחר ירידתו של "ערוץ הילדים" מ-yes.
בהמשך עלתה לפלטפורמות של פרטנר TV וסלקום TV והצטרפה ל־VOD של החברות.
מספר הפרק(בסדרה)מספר הפרק(בעונה)שם הפרק411מה שאני אוהבת בך15 בינואר 2017תקציר הפרק: שנה חדשה.
אלישע מנסה להשתנות לכבוד השנה החדשה, אך משימה שהוא מקבל מנגה, ילדה חדשה בכיתה, מכריחה אותו לפעול בדרכיו המוכרות.
במקביל, קפיטריית בית הספר ריקה ומחכה למוכר שיירש את מנצורה.422יום ההורה16 בינואר 2017תקציר הפרק: מוריס, אביו הבטלן של אלישע, מגיע לבית הספר במסגרת "יום ההורה".
אלישע, שנבוך מנוכחותו, יעשה הכול כדי להסתיר את הזהות של אביו.
במקביל, אלה מופתעת לגלות שיש בבית הספר יועצת, אנפה, ומחליטה לפטר אותה.433ההרצל הגדול17 בינואר 2017תקציר הפרק: אלישע משכנע את אלה להפוך את בית הספר לחלל ריאליטי אחד גדול.
בית הספר הופך לווילה סגורה ומלאה תככים ומאבקים, ממנה ייצא רק מנצח אחד!444חיפושית נדירה22 בינואר 2017תקציר הפרק: אלה המומה לגלות ששיר שמבצעים אלישע, עמית, זכאי ושון מצליח באופן מפתיע, והופכת את הארבעה ללהקה מצליחה.
במקביל, שני מאבדת את החיפושית הנדירה אותה מצאה, ויוצאת ביחד עם קסוטו למסע חיפוש אחריה.455למה לי פוליטיקה עכשיו?!23 בינואר 2017תקציר הפרק: שר החינוך מגיע לביקור בבית הספר ומתרשם מאוד מאלישע ומסגנון חייו.
במקביל, אנפה מגלה ספר לא גמור אותו כתב לא אחר מאשר...
היא תעשה הכול כדי לגרום לו לסיים אותו.466המערה החשמלית של חה חה חה24 בינואר 2017תקציר הפרק: חברי הילדות של אלישע מגיעים לביקור והם מנסים לשחזר ולמצוא את החדר הסודי שלהם.
במקביל, קסוטו מופתע לגלות שמעבר בקפיטריה שלו מקצר את ריצת ה־2,000.477יורגן בא לבקר29 בינואר 2017תקציר הפרק: אלישע נבחר לחנוך את יורגן, תלמיד שוודי בן 40, שהגיע במסגרת חילופי תלמידים, והופך לחברו הטוב ביותר.
במקביל, אלה מפסידה את כל כספה ונאלצת להתחיל מהתחתית.488אלה בת 1230 בינואר 2017תקציר הפרק: היפנוזה שאנפה עושה לאלה מחזירה אותה לתקופה אחרת בחייה והופכת את בית הספר למקום קצת יותר שמח.
במקביל, שני עצובה שהתלמידים לא חושבים שהיא קולית מספיק ומנסה בכל כוחה לכבוש את אהדתם.499החבר של החברה שלי31 בינואר 2017תקציר הפרק: עמית חושש שנגה תתאהב בקמרון, נער חדש שהגיע בחילופי תלמידים מארצות הברית.
הוא ואלישע יעשו הכול על מנת להרחיקם אחד מהשני.
במקביל, זכאי הגדול פותח דוכן מתחרה לקסוטו המפוחד.5010קיז אלישע קיז5 בפברואר 2017תקציר הפרק: אלישע מקבל ביקור מפתיע מראש המוסד!
מתברר שרק הסוכן החשאי אלישע יוכל להציל את המצב!
במקביל מתקיימת תחרות רובוטיקה בין בתי הספר ואלה לא מתכוונת להפסיד!5111ברית עם השטן6 בפברואר 2017תקציר הפרק: קלטת הירושה של סבא של אלישע נעלמת וכתוצאה מכך אלישע וזכאי הגדול נאלצים בפעם הראשונה בחייהם לשתף פעולה.
במקביל, רומי עוזבת למספר ימים ומשאירה את זותי וזואי חסרות אונים.5212מלכת היופי הפנימי7 בפברואר 2017תקציר הפרק: אלה מתכוונת לשלוח את רומי לתחרות מלכת היופי הבית ספרי כבכל שנה, אך להפתעתה אלישע מציע מועמדת מפתיעה לתפקיד.
במקביל, שני מקבלת את המשימה הקשה ביותר שמורה יכולה לקבל – לגרום לשון להצליח בלימודים.5313ארקדי אמר, ארקדי אמר12 בפברואר 2017תקציר הפרק: אוליגרך עשיר, שלא דובר עברית, מגיע לקנות את בית הספר.
אלישע מתנדב להיות המתורגמן שלו לאלה, שלהוטה להרוויח כמה מזומנים.
במקביל, אנפה מקבלת ביקור מפתיע מתלמידה שהיא מעריצה.5414מובי ג'וק13 בפברואר 2017תקציר הפרק: ג'וק תמים שנראה בין כותלי בית הספר מערער את היציבות בו.
אלה תעשה הכול על מנת לסלקו.
למזלה יש לה את אלישע – המדביר הטוב בהיסטוריה.
במקביל, שון נותן לקסוטו עצת זהב איך למשוך לקוחות.5515היומולדת של עמית14 בפברואר 2017תקציר הפרק: עמית חוגג יומולדת ואלישע לא מוכן שנגה תחגוג לו בצורה פשוטה, ומוביל אותה לחגיגת המאה של ימי ההולדת.
במקביל, רומי נרעשת כשהיא מגלה עובדה נוראית – זותי קיבלה יותר לייקים ממנה!
היא משיבה מלחמה.5616בובת וודו19 בפברואר 2017תקציר הפרק: זכאי הגדול מוצא דרך יצירתית ואפלה איך לפגוע בסיכוייו של אלישע לזכות בירושה ומשתמש בה ללא רחמים.
במקביל, אלה חושפת פרט נוצץ ומפתיע מעברו של קסוטו.5717מקורזל וללא קשקשים20 בפברואר 2017תקציר הפרק: סוכן דוגמנות מגלה פוטנציאל אדיר דווקא בשיערו של...
כעת המרחק בין אלישע לעולם הזוהר של הדוגמנים קרוב מתמיד.
במקביל, עמית וזכאי הקטן עושים התערבות מי יצליח להישאר ער יותר זמן.5818הדייט של אלישע21 בפברואר 2017תקציר הפרק: אלישע בעננים כיוון שהתאהב בנפש התאומה שלו, אותה הכיר בצ'אט.
הוא מתכונן לפגישה עם האישה המסתורית.
במקביל, שון מתגלה כמחונן באופן מפתיע.5919מנצורה חוזר אלישע עוזב26 בפברואר 2017תקציר הפרק: מנצורה מגיע לביקור מולדת מהקוטב ומנסה לשכנע את אלישע לעזוב את בית הספר ולעבור לגור איתו.
במקביל, זכאי המום לגלות ששון הצליח להרכיב קובייה הונגרית במהירות ועובר אצלו סדרת אימונים מפרכת כדי ללמוד את סודו.6020אלישע מארץ עוץ27 בפברואר 2017תקציר הפרק: אלישע נרדם אחרי יום עבודה מתיש כחזאי ונסחף לארץ דמיונית וקסומה.
מהר מאוד הוא מגלה שם כמה פנים מוכרות...
עונה זו שודרה ללקוחות HOT, פרטנר TV, ובסלקום TV.
כיום זמינה ב-VOD של HOT, סלקום tv, פרטנר TV והחל מ-26 בדצמבר 2019 העונה זמינה גם ב-yes.
מספר הפרק(בסדרה)מספר הפרק(בעונה)שם הפרק611גוטן מורגן יורגן22 באוקטובר 2017תקציר הפרק: יורגן, בן דודו של אלישע, מתגלה באופן מפתיע בבית הספר כשהוא חסר פרוטה.
אלישע מנסה לעזור לו לקום על הרגליים ולשוב בחזרה לשוודיה.
במקביל, קסוטו מקיים בקפיטריה את תחרות המנה של המדינה בהשתתפות ילדי בית הספר.622עימות חזיתי23 באוקטובר 2017תקציר הפרק: תקלה מסתורית שמתרחשת בבית הספר מחליפה בין הגוף של ציפי ואלישע, דווקא ביום חשוב לשניהם.
כעת הם חייבים לשתף פעולה כדי להציל את עצמם מעצמם, עד שהסדר ישוב על כנו.633דמוקרטיה24 באוקטובר 2017תקציר הפרק: שני לא מוזמנת ליום הגיבוש שארגן משרד החינוך לסגל בית הספר.
ובזמן שאלה, ציפי ואנפה ננעלו בחדר הבריחה, שני מחליטה, יחד עם אלישע, להפוך את בית הספר לדמוקרטי.644דוז פואה29 באוקטובר 2017תקציר הפרק: גילוי מפתיע מגלה שבית הספר הרצל לא שייך לשום מדינה!
אלה קופצת על המציאה כדי להפוך את בית הספר למדינה נפרדת עם הקלות מס ועם...
במקביל, ציפי מנצלת את המעמד החדש של בית הספר כדי להוציא לפועל את תוכניותיה האפלות.655הישראלי הראשון בברצלונה30 באוקטובר 2017תקציר הפרק: זוהר מליקה, הישראלי הראשון בקבוצת הפאר, ברצלונה, מגיע לביקור, ואלישע הנרגש מקבל אותו בזרועות פתוחות.
במקביל, שני מתגייסת לעזור להרצל, אב הבית, שמעולם לא קיבל מתנה מוועד בית הספר, ורק מסבכת אותו.666המשפט31 באוקטובר 2017תקציר הפרק: חג פורים הגיע ואיתו תעלומה – מי גנב את אוזני ההמן ממשלוח המנות?!
אלישע הוא, כמובן, החשוד המיידי.
הוא עומד למשפט כדי להוכיח את חפותו.677ימי רביעי אצל אלה5 בנובמבר 2017תקציר הפרק: אלישע מגלה שבכל יום רביעי אלה לא נמצאת במשרדה, או במילים אחרות...
הבעיה מתעוררת כשזכאי מגלה על פועלו של אלישע.
במקביל שון ורומי מלוהקים לתוכנית ריאליטי חדשה.688אלישע הבייביסיטר6 בנובמבר 2017תקציר הפרק: אלישע מוצא את ג'וב חלומותיו – בייביסיטר, כי אין עבודה קלה בעולם מאשר לשמור על תינוק.
במקביל, בוגר בית הספר מגיע כדי לתרום לבית הספר, ואלה מקבלת אותו בזרועות פתוחות.699אסי ואסף7 בנובמבר 2017תקציר הפרק: המורה לקולנוע של בית הספר עומד בפני פיטורים דווקא ביום בו הוא מתאהב בפזית המורה.
אלישע מנסה למצוא דרך יצירתית כדי לגרום לו להצליח בשתי המשימות.7010האנטומיה של אלישע12 בנובמבר 2017תקציר הפרק: אלישע מתגלה כרופא מחונן ומחליף את אחות בית הספר.
במקביל, אלה מגלה תכונה חדשה ומאוד מפתיעה אצל קסוטו, תכונה שיכולה להכניס לה הרבה מאוד כסף.7111המכללה לנכשל13 בנובמבר 2017תקציר הפרק: כיתת המחוננים של בית הספר פוגעת בהכנסות של אלה.
יש רק אדם אחד שיוכל להוריד אותם מההישגיות שלהם – המורה אלישע.
במקביל אנפה מפוחדת מהביקורת השנתית של המפקח ותעשה הכול על מנת להתחמק ממנה.7212ייעוץ רע14 בנובמבר 2017תקציר הפרק: אלישע מחליף את אנפה בתור יועצת בית הספר ומתגלה כיועץ לא רע בכלל.
במקביל, ציפי מבקשת את עזרתה של רומי בהשגת לייקים נוספים לתמונות שהיא מעלה.7313דפי מגיעה19 בנובמבר 2017תקציר הפרק: כוכבת הריאליטי האחת ויחידה, דפי קדאפי, מגיעה לביקור, ובית הספר, ובמיוחד אלישע לישע לישע, כמרקחה.7414פסח בא20 בנובמבר 2017תקציר הפרק: פסח בא.
ליל סדר, קושיות, הגדה ו...
כל תלמידי בית הספר נאבקים ביניהם מי ימצא את האפיקומן, תוך כדי פרשנות קצת שונה לסיפור ההגדה.7515ההורים של עמית21 בנובמבר 2017תקציר הפרק: ההורים של עמית מוזמנים לשיחת משמעת אצל ציפי.
אלישע מוצא דרך יצירתית להוציא אותו מהבור.
במקביל, קסוטו מפספס פרק בסדרה הממכרת "משחקי הכיף" ועושה הכול כדי לברוח מספוילר.7616ואז הגיעה זותי26 בנובמבר 2017תקציר הפרק: זכאי הקטן חביב במיוחד ובדיקה קטנה מעלה שהוא מתנהג ככה כיוון שהוא מאוהב.
אלישע, עמית ונגה צריכים לעשות הכול על מנת לממש את אהבתו.
במקביל, אלה שולחת את קסוטו לעשות את הפרסומת המושלמת לבית הספר.7717שובו של המלך27 בנובמבר 2017תקציר הפרק: חבר מהעבר הרחוק של אלישע מגיע בדיוק ביום בו הוא מנסה לומר לשני את אשר על ליבו, והורס לו את התוכניות.
במקביל, אלה חלמה על מספרי הלוטו הזוכים ועושה ככל יכולתה כדי להיזכר בהם.7818השטן שאתה מכיר28 בנובמבר 2017תקציר הפרק: ציפי מואסת בתעלולי הילדים ומחליטה לפרוש.
את מקומה ממלא סגן חדש וחביב להפליא.
לפחות לפי הרושם שהוא עושה.
במקביל, שני מופתעת מהמשימה שהיא מקבלת מאלה – לבזבז כמה שיותר כספים.7919מסיבת סיום3 בדצמבר 2017תקציר הפרק: במאי ענק ומפתיע מגיע לבית הספר כדי להעמיד את המחזמר הגדול מכולם – גריז.
אך מי יגלם את הדמויות הראשיות?!
במקביל, נגה נתקלת בבעיה לא צפויה כאשר הכיתוב בספר המחזור לא תואם את המציאות.8020שושנת פתח תקווה הסגולה4 בדצמבר 2017תקציר הפרק: זכאי מוצא דרך נוספת להכשיל את אלישע – להרדים אותו באחד הימים החשובים השנה.
במקביל, אלישע נגרר להרפתקה יוצאת דופן שמערערת לו את כל מה שידע בעבר.
מספר הפרק(בסדרה)מספר הפרק(בעונה)שם הפרק811פרק ראשון1 באפריל 2019תקציר הפרק: אחרי 5 שנים שאלישע עשה את כיתה ו הוא מספר לבמאי הסדרה החלק הראשון ש זכאי הגדול והמנהלת אלה נתנו
של המתנה ממושכת אלישע סוף סוף זוכה בירושה והופך למיליונר!
אז איך זה שהוא עדיין בכיתה ו'?
אלישע ומנצורה לא מפספסים הזדמנות לנסות ולהפוך לכוכבי היפ הופ בעצמם...855אבעבועות8 באפריל 2019תקציר הפרק: אחרי שנתיים של המתנה ממושכת אלישע סוף סוף זוכה בירושה והופך למליונר!
כנראה שיש דברים שרק אלישע יכול להסביר...866קינג קונג נגד גודזילה9 באפריל 2019תקציר הפרק: הבחירות לתפקיד שרת החינוך הבא מגיעות וציפי ואלה מחליטות להתמודד במלוא הכוח.
אלישע, יעלי ושאר בית הספר נגררים בעקבותיהן לקמפיין בחירות מכוער.877מועדון ארוחת הבוקר10 באפריל 2019תקציר הפרק: ציפי מענישה את מנצורה, אנפה, יונתן ואלישע לריתוק בשבת בבית הספר.
תוך כדי הריתוק הם ילמדו דבר או שניים על חייהם.888סרט רע14 באפריל 2019תקציר הפרק: אלה מגלה את כשרון הקולנוע של אלישע ויונתן ומכריחה אותם לייצר סרטים, שיכניסו כסף לבית הספר.
לא כשתפגשו את הבמאי המהולל מנצורה.899השורד האחרון15 באפריל 2019תקציר הפרק: בעקבות כניסתו של גורו בריאות בית הספר עובר מערכת בריאות קיצונית ואלישע, שמכור לג'אנק פוד, נאלץ לעשות מעשים קיצוניים.9010הכנופיה האכזרית של כיתה ב'16 באפריל 2019תקציר הפרק: אלישע נתקל באויבות המסוכנת מכולן!
הכנופיה האכזרית של כיתה ב'!
איך הוא יצליח להתגבר על האויב המרושע?9111ממנטוס17 באפריל 2019תקציר הפרק: אלישע קיבל מכה בראש, שהעלימה לחלוטין את זכרונותיו דווקא ביום שהוא מואשם על ידי ציפי בעבירת משמעת חמורה.9212ההתערבות21 באפריל 2019תקציר הפרק: אלישע, יעלי, מנצורה ושון מתערבים מי יצליח לשרוד בלי טלפון לזמן הכי ממושך.
כרגיל אצל אלישע, ההתערבות הפשוטה הופכת לטירוף מוחלט.9313התלמיד המרושע בהיסטוריה22 באפריל 2019תקציר הפרק: תלמיד חדש מופיע לצד אלישע בלימודים.
באופן מפתיע השניים יגלו שיש להם אויב משותף גדול יותר.9414מסונוורים23 באפריל 2019תקציר הפרק: אלישע מקבל הצעה מפתה להשתתף בריאליטי.
הבעיה שההשתתפות מכריחה אותו לחשוף סודות ולכלוכים של חבריו הטובים.9515שלט אוניברסלי24 באפריל 2019תקציר הפרק: כחלק מקניות אינטרנט אינסופיות אלישע נתקל במוצר מדהים.
שלט אוניברסלי שפועל על כל דבר!
כולל בני אדם...961670 שנה לבית ספר הרצל28 באפריל 2019תקציר הפרק: לכבוד חגיגת העצמאות של מדינת ישראל אלישע ומנצורה מקבלים משימה להכין סרט על 70 שנות בית הספר הרצל.
את האוסקר הם כבר לא יקבלו...9717אלישע ואלה גאים להציג29 באפריל 2019תקציר הפרק: אלה מגלה דרך יצירתית להשיג כסף.
להתחתן עם האיש העשיר באזור.
אלישע ההמום מפתיע ומסכים לחתונה, אך מתגלה כחתן לא פשוט.9818היומולדת של אלישע30 באפריל 2019תקציר הפרק: מנצורה והילדים מתכננים מסיבת הפתעה לאלישע, אך להפתעתם יש אדם נוסף שחוגג יום הולדת בדיוק באותו היום.
איך הם יתמרנו בין השניים?9919בית הספר החדש של אלישע1 במאי 2019תקציר הפרק: בלה, מנהלת בית הספר "גנדי" מציעה לאלישע הצעה שאי אפשר לסרב לה - לעבור לבית ספרה ולזכות בהקלות מפליגות עד סוף השנה.
איך יסתדר בבית הספר החדש?10020יקי פרארי5 במאי 2019תקציר הפרק: הכוכב המטורף יקי פרארי מגיע לבית הספר אחרי שגילה שיר שאלישע כתב.
כעת הוא דורש מאלישע להפוך לכותב השירים הקבוע שלו.10121האחות של אלישע6 במאי 2019תקציר הפרק: הבחירות לתפקיד שרת החינוך הבא מגיעות וציפי ואלה מחליטות להתמודד במלוא הכוח.
אלישע, יעלי ושאר בית הספר נגררים בעקבותיהן לקמפיין בחירות מכוער.10222כשאלי פגש את שני7 במאי 2019תקציר הפרק: אלישע מגיע לבית הספר ומגלה עובדה מזעזעת...
הוא יעשה הכל כדי להפריד בין השניים.10323תוכנית אירוח8 במאי 2019תקציר הפרק: בית הספר "הרצל" זכה לקבל תוכנית אירוח חדשה ואין אדם מוכשר יותר מאלישע להובלה.
הרי הוא מכיר את מסי, טראמפ, הדוד חיים ועוד (או שלא...?).10424שובה של הרומי12 במאי 2019תקציר הפרק: אלישע החלש בלימודים מקבל חונכת בוגרת ומפתיעה.
"רומי סופרסטאר", שמפתיעה אחרי שעשתה מהפך בחייה.10525חייבים לדבר על שון שון13 במאי 2019תקציר הפרק: שון מפתיע את אלישע כשהוא...
מקבל צו ראשון לגיוס לצה"ל.
ביחד עם אלישע הוא מתכונן לגיוס הקשה ולאתגרים שצה"ל יציב לו.10626הרצל בא14 במאי 2019תקציר הפרק: אורח מדהים מפתיע את אלישע.
בנימין תאודור הרצל בכבודו ובעצמו, ששב חזרה כדי לתקן את מדינת היהודים ולזכות באהדת הילדים.10727הקמע15 במאי 2019תקציר הפרק: אלישע מתגלה כקמע הטוב ביותר של בית הספר "הרצל".
אלה לא מתכוונת כרגיל לפספס הזדמנות זו כדי לעשות כסף...10828קפיטולניק19 במאי 2019תקציר הפרק: קפיטולניק הוא פקח קשוח וקר.
נשלח לעשות סדר במסדרונות בית הספר.
איך אלישע ישרוד את הפקח ומי היא אהובתו המסתורית...?10929שובר שיניים20 במאי 2019תקציר הפרק: איזנברג, המורה לכימיה של בית הספר, נקלע לקשיים כלכליים בעקבות מחלת השפעת שלו.
לשמחתו בעזרת אלישע הוא מצליח למצוא את הנוסחה להכנת הברד המושלם, שממכר את הילדים ומכניס כסף רב.11030חומיני מן21 במאי 2019תקציר הפרק: גיבור על מסתורי ובעל דמיון מדהים לאלישע מתגלה בבית הספר "חומיני מן"!
איך הוא יציל את הילדים וכיצד יגבור על אויבו המושבע "אקונומיקה מן"?
אלישע – קליפ הסדרה ("בסוף הכל יסתדר")
השיר שפזמונו שמופיע בכל פתיח של פרק חדש בכל העונות.
השיר נכתב על ידי אופיר לובל והולחן על ידי אלישע בנאי שגם אחראי לביצועו.
השיר בגרסתו המלאה הגיע למקום ה-15 במצעד "מוזיקה מהמסך" של גלגלצ.
שוחרר יחד עם הפרק הראשון של עונה 4 (ב־23 באוקטובר 2017)
בביצועו של ארקדי דוכין (שהופיע בעונה 3, בפרק 53).
למרות ביצועו של השיר החדש, השיר הישן המשיך להופיע בפרקים.
רבי אלישע גאליקו (נפטר בסביבות שנת ה'ש"ם, 1580) היה ראש ישיבה, פרשן מקרא ומקובל שנולד באיטליה, ולאחר שעלה ארצה בצעירותו חי בצפת.
נמנה עם תלמידיו המובהקים של הרב יוסף קארו, אשר גם הסמיכו לרבנות, ואחר כך שימש כחבר בבית דינו.
ולאחר מיתת רבו, נתמנה לראש ישיבה בצפת.
רבי אלישע חיבר פירושים לחמש המגילות, להם לא קרא בשם, מתוכן נדפסו שלושה: פירוש מגילת אסתר (ויניציאה השל"ג), ביאור ספר קהלת (ויניציאה ה'של"ח) פירוש שיר השירים (ויניציאה השמ"ז).
שריד מפירושו על מגילת רות הוציא לאור שאול רגב מכתב יד.
הפירוש על שיר השירים הודפס לראשונה מיד אחרי פטירתו על ידי רבי גדליה קורדובירו, בנו של רבי משה קורדובירו.
יש ששיערו שחיבר גם פירוש לספר תהלים ולספר ישעיהו, שלא הגיעו לידינו.
הוא כתב ספר שאלות ותשובות הנזכר פעמים רבות בספר "כנסת הגדולה", אולם תשובותיו טרם נדפסו.
בשו"ת 'אבקת רוכל', שאלוניקי, תקנ"א, סימן פ"ד, יש תשובה ארוכה שהוא כתב.
מחידושיו למסכת גיטין שרדו בכתב יד.
עוד חיבר קיצור לספר פרדס רימונים של הרמ"ק בשם עסיס רימונים, שנדפס לאחר מכן במספר מהדורות של ספר הפרדס.
בניגוד לבני דורו בצפת, כאליהו די וידאש ומשה אלשיך, שמבססים את חשיבותה של ארץ ישראל בעיקר על תפיסה קבלית, גאליקו מדגיש את מעלתה הגשמית והרוחנית.
הוא מתמקד בערך קיום המצוות בארץ ישראל, בהתבססו על פסוקים ומדרשי חז"ל, ולא על ספר הזהר, למשל.
על אף שראה את רובד הקבלה שבפירוש התורה כתכלית, סבר שגם לימוד הפשט יכול להביא את הלומד לכדי התעלות מסטית:
לדבריו, גם לאחר ביאת המשיח, כשיתגלו סתרי התורה, יישארו רובדי הנגלה והפשט על מכונם.
אלישע איבזוב (1 במרץ 1923 – 7 במרץ 1948) היה איש לח"י, נודע בכינויו המחתרתי "שמואל".
איבזוב נולד ב-1 במרץ 1923 בטיפליס שבברית המועצות לאליהו ולשולמית (לבית אינז).
לאיבזוב שני אחים ושלוש אחיות.
בשנת 1924 בהיות איבזוב בן שנה עלתה המשפחה לארץ ישראל והתיישבה בירושלים.
בשנת 1933 עברה המשפחה לתל אביב והתגוררה על גבול יפו.
בפרוץ מאורעות תרצ"ו עברה המשפחה להתגורר בשכונת שפירא.
איבזוב למד בתלמוד תורה בשכונה וכדי לסייע לפרנסת משפחתו, עבד גם כפועל חקלאי.
בצעירותו הצטרף למפלגה הקומוניסטית, אך מאחר שהמפלגה התנגדה לציונות, פרש ממנה.
בשנת 1943 נשא לאשה את רבקה ונולד להם בן – יעקב.
אולם הזוג נפרד והילד, שחי עם אמו, לא הכיר את אביו.
בשנת 1945 הצטרף אלישע ללח"י והחל להשתתף בפעילות המחתרת.
אחת הפעולות המרשימות והחשובות הייתה: פיצוץ בניין 'הסראיה' בכיכר השעון ביפו, ב־4 בינואר 1948, בו שכנה מפקדת הכנופיות.
איבזוב, וחבר מחתרת נוסף - רחמים חכמוב, שניהם מחופשים לערבים ומצוידים בתיעוד מתאים, עברו את מחסומי הביקורת, נכנסו ליפו, והעמידו משאית טעונה בחומרי נפץ ליד המפקדה.
שומרי הבניין שחשדו בהם, ירו ורדפו אחריהם, אך איבזוב וחכמוב הצליחו להימלט ולהגיע בשלום לתל אביב.
בניין הסראייה נהרס כליל וקבר תחתיו כשבעים פורעים ומנהיגיהם.
לפעולה זו הייתה השפעה רבה על המורל של תושבי יפו הערבים.
לאחר פיצוץ הסאריה יצא איבזוב מחופש לערבי שוב למשימת חבלה וב-5 במרץ 1948, כשהוא נוהג משאית נפץ לאזור שכם, כדי לפוצץ את מפקדתו של פאוזי קאוקג'י, מפקד 'צבא ההצלה הערבי'.
איבזוב נחשד ונעצר באחד המחסומים, לאחר שמורה הדרך שהדריך אותו בגד בו, נחקר, עונה והוצא להורג.
הלח"י חטף נכבדים ערבים משייח' מוניס כבני ערובה במגמה להחליפם באיבזוב, אך הוא הוצא להורג קודם לכן.
לצורך פרוק מטען החבלה הובאו שני מומחים בריטיים לחומרי נפץ (סטיבנסון והיט, שהיו אחראים לפיצוץ ברחוב בן־יהודה בירושלים).
המשאית התפוצצה והם נהרגו, ועמם שני בריטים ומספר ערבים.
בני משפחתו של איבזוב פעלו, בעזרתו של הרב הראשי לצה"ל שלמה גורן, לגלות את גופתו של אלישע ולהביאה לקבורה במדינת ישראל, והוא נטמן בחלקה צבאית של בית הקברות נחלת יצחק.
הבכור נושא את שם סבו, אלישע.
ביישוב חוות יאיר קיים מצפה המנציח את פועלו לשחרור יפו.
פארק ספורטיבי (בהקמה) ביישוב צופים בשומרון, סמוך למקום שבו נפל, לאחר שנתפס בידי הבריטים והוצא להורג.
אלישע בר-מאיר (נולד ב-20 בדצמבר 1946) הוא רופא ישראלי, מומחה ברדיולוגיה, פרופסור חבר קליני בפקולטה לרפואה של הטכניון, מנהל מחלקת רדיולוגיה בדימוס במרכז הרפואי בני ציון, מייסד ומנהל רפואי של חברת מ.א.ר וחברת מור-מאר לאבחון רפואי.
נולד בירושלים למרתא וצבי בר-מאיר, התחנך בגימנסיה העברית בירושלים, במגמה המזרחנית.
שירת בצה"ל ביחידת האיסוף המרכזית.
החל ללמוד רפואה בבולוניה, איטליה וסיים את לימודי הרפואה באוניברסיטת תל אביב.
התמחה במחלקה הרדיולוגית במרכז הרפואי סורוקה בבאר שבע.
לאחר מכן השתלם בתחום הטומוגרפיה הממוחשבת (CT) בבית החולים הכללי ביוהנסבורג, דרום אפריקה.
בשנים 1980–1981 שימש מנהל תחום נוירו-רדיולוגיה במרכז הרפואי תל אביב (איכילוב), ולאחר מכן כמנהל יחידת CT בסורוקה.
בשנים 1990–2013 כיהן בר-מאיר כמנהל מחלקת רדיולוגיה במרכז הרפואי בני ציון בחיפה, ועסק רבות בהוראת רדיולוגיה לסטודנטים לרפואה ובהכשרת מתמחים ברדיולוגיה.
כמו כן עסק במחקר ופרסם למעלה מ-100 מאמרים בספרות הרפואית הבינלאומית, ובשנת 2007 קודם לפרופסור חבר קליני בפקולטה לרפואה של הטכניון.
התחומים העיקריים שבהם התמחה הם קולונוסקופיה וירטואלית, צנתור לב וירטואלי, אבחון מוקדם של שבץ מוחי בטכניקת זילוח (perfusion) ואבחון מחלות דרכי המרה והלבלב בטכניקת MRCP – Magnetic Resonance Cholangiopancreatography.
זכה מספר פעמים בתואר מרצה מצטיין בפקולטה לרפואה.
בין השנים 1996–2011 ארגן כנס שנתי, "מרתון MRI" להוראת יישומי CT ו-MRI מתקדמים לקלינאים ורדיולוגים, בהשתתפות מרצים מישראל ומחו"ל.
בשנת 1983 הקים יחד עם שותפים את מ.א.ר.
(מרכזים לאבחון רפואי), חברה לאספקת שירותי דימות למוסדות הרפואה הציבורית.
החברה החלה את פעילותה בבית חולים אלישע בחיפה.
כיום החברה מפעילה שירותי דימות ואבחון רפואי ב-30 סניפים ברחבי הארץ.
הקימה בשותפות עם מכון מור את חברת מור-מאר המפעילה 8 סורקי MRI (תהודה מגנטית) ניידים ונייחים ב-15 אתרים בישראל.
אלישע בר-מאיר נשוי לאתי לבית פרוכט, אב לשני ילדים, מתגורר בחיפה.
בר-מאיר עוסק בצילום אמנותי ואף הציג מספר תערוכות צילום.
תערוכה שלו, "אבחנה דקה - 24 שעות בחיי בית חולים" מוצגת כתערוכת קבע בפקולטה לרפואה של הטכניון.
בשנת 2013 ערך בר-מאיר תערוכה בגלריה רוני מירון ברמת השרון, ובשנת 2014 השתתף בתערוכת צילום בגלריה במעלות.
תערוכת קבע של עבודותיו מוצגת במכון מ.א.ר.
אלישע בר-מאיר כתב מספר סיפורים.
בשנת 2009 זכה סיפור קצר מפרי עטו בפרס עידוד היצירה ע"ש עופר לידר.
כמו כן כתב ביקורות ספרים במוסף "ספרים" ו"גלריה" בעיתון הארץ.
2012 - "אבחנה דקה - 24 שעות בחיי בית חולים", אודיטוריום חיפה, בית סוקולוב תל אביב, תיאטרון ירושלים.
2013 - "סטודיו למחול", גלריה רוני מירון, רמת השרון.
2014 - "הומור בצילומי רחוב" (תערוכה קבוצתית), גלריה ע"ש אפטר ברר, מעלות.
אלישע גרייבס אוטיס היה תעשיין וממציא אמריקני.
עיקר פרסומו מהמצאת מכשיר בטיחותי המונע ממעליות ליפול במקרה של קריעת הכבל המושך אותה.
המצאתו של אוטיס איפשרה את בניית גורדי השחקים.
בגיל 19 עבר לטרוי, ניו יורק, ולאחר מכן לברטלבורו, ורמונט.
בין השנים 1838–1845 עבד בייצור עגלות וכרכרות בברטלבורו, ולאחר מכן עבר לאולבני, ניו יורק, שם עבד כמכונאי ראשי במפעל לייצור מסגרות למיטות.
בעבודתו שם המציא מנגנון המאפשר את העלאת קצב הייצור.
בשנת 1852 נשלח ליונקרס, ניו יורק, לפקח על הקמת מפעל חדש ועל הרכבת המכונות בו.
בשל בעיות הבטיחות שבמנופים שהרימו משא כבד, המציא אוטיס מתקן הרמה בטיחותי, אותו כינה "המנוף הבטיחותי".
המתקן היה למעשה המעלית הראשונה בה הותקן המכשיר המונע מהמשטח ליפול במקרה של קריעת הכבל או השרשרת.
שנה לאחר ההמצאה התפטר מעבודתו ופתח חברה לייצור מעליות.
המעלית הראשונה בייצורו נמכרה ב-20 בספטמבר 1853. בהתחלה, לא הצליח העסק והמכירות היו מועטות, אך במאי 1854 הציג אוטיס את מעלייתו בתערוכה העולמית בעיר ניו יורק, והדגים כיצד חיתוך הכבל לא מהווה סכנה.
לאחר מכן החל העסק שלו להצליח.
ב-23 במרץ 1857 התקין את מעלית הנוסעים הראשונה שלו בחנות בניו יורק.
מעבר לעבודתו בתחום המעליות, רשם אוטיס פטנטים בתחומים אחרים, כמו בלמים לרכבת (1852), מחרשה מונעת קיטור (1857) ותנור לאפיית לחם (1858).
אוטיס נפטר ב-8 באפריל 1861 ביונקרס, ניו יורק מדיפתריה.
לאחר מותו המשיכו בניו בניהול חברת המעליות שלו, שהתקינה מעליות בבניינים רבים, בהם מגדל אייפל, בניין האמפייר סטייט, מגדלי התאומים ועוד.
בשנת 1988 צורף שמו של אוטיס להיכל התהילה הלאומי לממציאים.
אלישע אליעזר פרידמן (נקרא בדרך כלל אליעזר פרידמן; 10 באוגוסט 1914 – 27 בספטמבר 2011) היה רנטגנולוג, החובש והרופא הראשי של הפלמ"ח, מנהל מכון הרנטגן בבית החולים בעפולה ומנהל מכון הרנטגן בבית חולים כרמל.
פרידמן בנם של מטילדה ויעקב, נולד במוקצ'בו (מונקאטש), זקרפטיה, בקיסרות האוסטרו הונגרית, הבכור מבין חמישה אחים.
בשנת 1933 התקבל פרידמן לפקולטה לרפואה בפראג.
ב-1938 הפסיק את לימודיו עקב פלישת הנאצים לצ'כיה, ושנה לאחר מכן עלה לארץ ישראל.
ב-1942 התגייס פרידמן לפלמ"ח, סיים קורס חובשים ובאותה שנה מונה לחובש הראשי של הפלמ"ח.
משנת 1943 היה עוזרו של הד"ר יעקב דרור שהיה הרופא הראשי של הפלמ"ח בין השנים 1942 – 1944. פרידמן יצא לביירות ב-1945 כדי להשלים את לימודי הרפואה, לאחר שהד"ר פטר פליישמן, שניהל את בית חולים העמק בעפולה, הסדיר לפרידמן הלוואה למימון לימודיו.
פרידמן השלים את לימודיו ביוני1946 באוניברסיטה הצרפתית.
בתום לימודיו עבד פרידמן כשנה בבית החולים בעפולה, ואז שב לשרת כרופא הראשי של הפלמ"ח, עד פירוקו במאי 1948. באמצע 1949 השתחרר מצה"ל.
בין השנים 1949–1958 עבד כרדיולוג בבית החולים בעפולה.
בין השנים 1959 – 1976 ניהל את מכון הרנטגן במרכז רפואי העמק, ולאחר מכן ניהל את מכון הרנטגן במרכז הרפואי כרמל עד שנת 1984, אז פרש לגמלאות.
פרידמן נישא לפנינה לבית שטרייס בשנת 1942. פנינה ובתם, עדה, נהרגו בתאונת דרכים ב-1960. פרידמן נישא בשנית ללאה ולזוג נולדו שני ילדים, יאיר ורותי.
אלישע נסים גת (23 ביוני 1926 – 24 באוקטובר 1990) היה אדריכל ומתכנן ערים ישראלי.
גת נולד וגדל בתל אביב בשם אלישע קלר.
אביו, חיים קלר, ניהל את בית הספר אחד העם בתל אביב.
ב-1953 שימש בצוות המתכננים של ירושלים והשכונה העתיקה של ראש פינה.
סבו, אהרן קלר, היה בין מייסדיה.
עבד בשחזור העיר העתיקה של צפת, בשימור מבנים ביפו והשתתף במשלחת החוקרים והארכאולוגים שיצאה לחפירות במצדה.
גת השתתף בצוותים שתכננו את העיר אילת, והיה אחראי על שחזור עכו ותל אביב.
נחשב לאיש הבוהמה של תל אביב.
בשנת 1969 התמודד לראשות עיריית תל אביב-יפו ברשימה בשם "העולם הזה - כח חדש" מטעם "העולם הזה".
באמצע שנות ה-70 נאבק בעירייה נגד שינוי כיכר דיזנגוף ונגד הריסת הבתים ההיסטוריים בשדרות רוטשילד בתל אביב כמו "בית הטירה" של הסופר ש.
בן-ציון, תוך כדי קידום שימור המבנים בעיר.
בשנת 1976 נפגע קשה בתאונת דרכים ומאז חדל לעבוד.
הוא נפטר ב-1990 ונקבר בבית העלמין קריית שאול.
אלישע בן מרדכי (נולד בשנת 1947 במחנה עקורים באוסטריה) הוא בעל הוצאה לאור, סופר ומתרגם ישראלי מאנגלית לעברית.
בן מרדכי למד בבית הספר בחיפה והוא בוגר בית הספר הריאלי.
הוא שירת בצה"ל בחיל המודיעין ולאחר מכן למד באוניברסיטת תל אביב כלכלה ומדע המדינה.
במקביל ללימודיו האקדמיים כתב ספרות נוער פופולרית, ספרי פטריק קים, מערבוני רינגו וביל קרטר ועוד.
כמו כן עסק בתרגום מאנגלית לעברית, בין היתר של סופר ספרי המתח ג'יימס הדלי צ'ייס.
ספריו פורסמו בהוצאות רמדור, מ.
בן מרדכי הקים ב-1993 את ההוצאה לאור אסטרולוג והפיק את מרבית ספריה.
בן מרדכי נשוי ואב ל-4 בנים.
אלישע באב"ד (נולד ב-4 בינואר 1944) הוא פרופסור אמריטוס לפסיכולוגיה חברתית ולפסיכולוגיה של החינוך בבית ספר לחינוך באוניברסיטה העברית בירושלים.
במשך השנים היה פרופסור-אורח בכמה אוניברסיטאות בארצות הברית: באוניברסיטת פרינסטון, באוניברסיטת פנסילבניה, במכללת ולסלי ובאוניברסיטת בוסטון.
כמו כן היה פרופסור-אורח באוניברסיטת אדינבורו בסקוטלנד, באוניברסיטת בואנוס איירס בארגנטינה, וב בניו זילנד.
נולד ברחובות לשפרה ולד"ר יעקב באב"ד.
אביו היה בן למשפחת רבנים, ויועד להיות הרב הראשי של לבוב, אך בגלל ההתפתחויות הפוליטיות באירופה שינה מסלול, עלה לארץ ישראל, הפך לחוקר-מומחה בתחום החלב, והועסק במכון וולקני ובפקולטה לחקלאות ברחובות.
לבאב"ד שתי אחיות: חנה פלדמן ושאולה פרנקל (מורה לאנגלית, נשואה לפרופ' אביעזרי פרנקל, ואם לישי פרנקל, מנכ"ל האוניברסיטה העברית), ואח אחד, פרופ' יאיר באב"ד (מומחה למערכות מידע).
באב"ד למד בבית ספר יסודי תחכמוני ברחובות, ובתיכון למד בישיבת נחלים ואחר כך, בתיכון עירוני ב' (תיכון צייטלין) בתל אביב.
בשנים 1961–1963 שירת בצבא שרות חובה בחיל התותחנים.
הוא המשיך לשרת במילואים במערך מדעי ההתנהגות (ממד"ה).
בשנים 1963–1967 למד לתואר ראשון בפסיכולוגיה וחינוך באוניברסיטה העברית.
לאחר סיום התואר הראשון נסע לאוניברסיטת דיוק בארצות הברית ללימודי תואר שלישי בפסיכולוגיה וסיים את התואר בשנת 1971. עם חזרתו לישראל (באותה שנה) התמנה כמרצה באוניברסיטה העברית, ובשנת 1994 התמנה לפרופסור מן המניין.
בשנים 1985–1988 היה ראש החוג לחינוך, ובשנים 2002–2004 כיהן כראש בית הספר לחינוך.
באב"ד שימש במשך השנים מדריך לתלמידי תואר שני ותואר שלישי רבים, בכתיבת עבודות המ.א.
בין הסטודנטים שהדריך בעבודות הדוקטור שלהם ניתן למנות את מרים אבנרי-כהן, אריק טאיב (מרצה במכללת ספיר), זהר טל (הנשיא לשעבר של המכללה האקדמית אחווה), אברהם ליפשיץ (לשעבר ראש מינהל החינוך הממלכתי הדתי במשרד החינוך ומזכ"ל בני עקיבא) ואייל פאר (פרופסור למדיניות ציבורית באוניברסיטה העברית).
בשנת 1998 הקים מסלול אישי מחקרי לדוקטורט למצטיינים בפסיכולוגיה חברתית-חינוכית, וניהל אותו במשך כ-25 שנה.
חלק מבוגרי המסלול מועסקים כיום כפרופסורים וחוקרים בכירים במיטב המוסדות האקדמיים בישראל.
באב"ד פרש לגמלאות בשנת 2012, אך הוא ממשיך ללמד ולעסוק במחקר גם לאחר פרישתו.
תחומי מחקרו העיקריים של באב"ד הם:
פסיכולוגיה חברתית (הטיות, אפקטים הקשורים לציפיות המורים מהתלמידים, דעות קדומות וקונפליקטים בין-קבוצתיים).
פסיכולוגיה חינוכית (הפסיכולוגיה החברתית של כיתת הלימוד, אפקט פיגמליון ואפקטים נוספים הקשורים לציפיות המורה, ניהול הכיתה, התנהגות לא-מילולית והשפעתה).
ייעוץ ארגוני (תהליכים של שינוי פסיכולוגי, ייעוץ בסביבות חינוכיות, צבאיות ותעשייתיות, תהליכים קבוצתיים).
פסיכולוגיה פוליטית (חשיבה משאלתית ואובייקטיביות בקרב מצביעים למפלגות, אוהדי ספורט או מהמרים), הטיות של אמצעי התקשורת, אפקטים של התנהגות לא-מילולית של מרואיינים בטלוויזיה.
תקשורת לא-מילולית (השפעות של ההתנהגות הלא-מילולית של המרצים על ההערכות שהם מקבלים מתלמידיהם, ושל הערכות שהפוליטיקאים- המרואיינים מקבלים מהצופים בהשפעת ההתנהגות הלא-מילולית של המראיינים).
הערכות הסטודנטים את ההוראה בחינוך הגבוה (גורמים המשפיעים על סטודנטים בבחירת הקורסים, גורמים המשפיעים על הערכות הסטודנטים את המרצים, מחקר על סוגיות שנויות במחלוקת לגבי "מיתוסים" של מרצים, השפעת גורמי ההוראה בעידן התקשוב ובעידן הקורונה, תכנון התקצוב של מחקרי הערכה לגבי יעילות ההוראה).
התפתחות תחומי מחקרו במהלך השנים
בשנות ה-70 התעניין באב"ד במחקר "פיגמליון בכיתה" של רוזנטל וג'ייקובסון (מ-1968), וערך במשך כ-40 שנה מחקרים משותפים עם רוזנטל וחוקרים אחרים בנושא זה.
הוא חקר נבואות המגשימות את עצמן, אפקטים של ציפיות והטיות קוגניטיביות ורגשיות, ובעיקר הנושא של "התנהגות דיפרנציאלית של המורים" כלפי תלמידים שונים בכיתה, בתהליך ש"משדר" את הציפיות הנבדלות שישפיעו על התלמידים, הישגיהם והדימוי העצמי שלהם.
בהמשך, עבר באב"ד אל הפסיכולוגיה של תקשורת לא-מילולית של דמויות סמכות (מורים) והשפעותיה (הסמויות אך החזקות) על המקבלים (תלמידים).
לאחר מכן, עבר למחקרים על הטיות והשפעות בעולם המדיה התקשורתית הרחבה, וחקר את השדרים הלא-מילוליים המוטים של שדרני טלוויזיה ומראייני טלוויזיה שחרגו בצורה בולטת מן הנורמות לגבי הוגנות ואובייקטיביות של שידור ציבורי.
מחקרו על התנהגות מוטית מאוד של שדרן ידוע בשני ראיונות בחירות מפורסמים, הוביל את באב"ד ליצירת מערך ניסוי מחקרי שבו ניתן היה לבדוק את ההשפעה הסיבתית של ההתנהגות הלא-מילולית של המראיין על שיפוטי הצופים התמימים את הפוליטיקאי המרואיין.
החקירה על תהליכים בזמני בחירות הובילה את באב"ד לסדרת מחקרים נוספת שהתמקדה בהשפעות של הטיות הקשורות לחשיבה משאלתית (Wishful Thinking) על התהליך שבו מצביעים מתבקשים לנבא את תוצאות הבחירות.
שיאם של המחקרים הללו היה במחקר אינטנסיבי של שלוש מערכות הבחירות שנערכו בשנה אחת (2020).
בכיוון אחר, החקירה של תהליכי האינטראקציה בין מורים ותלמידים הובילה את באב"ד להתמקדות בתהליכי ההערכה של הסטודנטים את המרצים במערכת ההשכלה הגבוהה (שם נהוג לבצע הערכת סטודנטים בכל הקורסים).
גם תחום זה היה ונשאר שנוי במחלוקת בין החוקרים ואנשי המינהל האקדמי.
המחקרים והעמדה התאורטית של באב"ד הדגישו את חשיבותם של תהליכי התנהגות ותקשורת לא-מילולית של המרצים בהשפעה לקביעת הערכותיהם של הסטודנטים את המרצים.
למחקרים, לממצאים ולתיאוריה המוצעת נודעת חשיבות מיוחדת בשנים האחרונות, עם המהפכה הדרמטית של ההוראה המקוונת וההוראה מרחוק, ובמיוחד עקב מגפת הקורונה, שהחריפה את הצורך בהוראה אלטרנטיבית.
אלישע באב"ד (עורך), ההתנהגות הדיפרנציאלית של המורה בכיתה: ציפיות וביטוין - סקירת ספרות מקצועית (חוברת מס' 12), ירושלים, מכון סאלד, 1996.
אלישע באב"ד, הפסיכולוגיה החברתית של הכיתה, אבן יהודה, הוצאת רכס, 2011.
באב"ד פרסם כ-120 מאמרים מדעיים ופרקים בספרים.
אלישע אווסו הוא כדורגלן גנאי יליד צרפת המשחק בעמדת הקשר האחורי בקבוצת אוסר מליגת העל הצרפתית ובנבחרת גאנה.
אווסו גדל במחלקות הנוער של בורגווה-ז'אליו ואולימפיק ליון.
בשנת 2015 החל לשחק בקבוצת המילואים של אולימפיק ליון.
ב-19 ביוני 2018 הושאל אווסו למשך עונה אחת לסושו מליגת המשנה הצרפתית.
ב-27 ביולי ערך את הופעת הבכורה שלו במועדון, בהפסד 0–1 לגרנובל פוט במסגרת המחזור הראשון בליגה לעונת .
בסך הכל ערך 33 הופעות ליגה במהלך תקופת ההשאלה.
ב-21 ביוני 2019 חתם אווסו על חוזה לארבע עונות בגנט מליגת העל הבלגית.
ב-25 ביולי ערך את הופעת הבכורה שלו במועדון, בניצחון 3–6 על ויטורול קונסטנצה במסגרת סיבוב המוקדמות השני של הליגה האירופית לעונת 2019/2020. ב-28 ביולי ערך את הופעת הבכורה שלו בליגה, בתיקו 1-1 נגד שרלרואה במסגרת המחזור הראשון לעונת .
בשלוש העונות הראשונות שלו במועדון ערך 75 הופעות ליגה.
ב-29 במרץ 2022 ערך אווסו את הופעת הבכורה שלו בנבחרת גאנה, בתיקו 1-1 נגד נבחרת ניגריה במסגרת מוקדמות מונדיאל 2022.
אלישיה ברוורד הייתה סופרת ושחקנית תיאטרון, קולנוע וטלוויזיה אמריקנית.
עבדה בתעשיית הבידור, המשחק, הדוגמנות וכמורה לתיאטרון.
בין הראשונות המתועדות כמי שעברו ניתוח להתאמה מגדרית בארצות הברית.
ברוורד חייתה את חייה מחוץ לקהילה הטרנסג'נדרית וזהותה כאישה טרנסית לא הייתה ידועה באופן פומבי עד שפרסמה את ספר זכרונותיה בשנותיה המאוחרות.
ברוורד נולדה בארווין, טנסי, ב-9 בדצמבר 1937 ויוחס לה בלידתה מגדר של ילד.
גדלה במשפחה דתית באזור החקלאי של מרכז טנסי.
היא הייתה קרובה לאמה, ותמיד חשה עצמה שונה מילדים אחרים, כבת מבפנים.
היא העידה כי נהגה להתפלל בלילות להתעורר ילדה.
שנות נערותה התאפיינו אף הם בחורגות ובהתמודדות עם בריונות.
לאחר אכזבה רומנטית בתיכון, היא עזבה עם סיום לימודיה לחוף המערבי.
ברוורד התיישבה בסן פרנסיסקו ומצאה עבודה כ'חקיינית נשים' (כפי שהדבר כונה אז) תחת שם הבמה לי שואו (Lee Shaw) במועדון של פינוצ'יאו (Finocchio's) בתחילת שנות ה-60. היא נהגה לעשות חיקויים של מרילין מונרו ועשתה לעצמה שם משמעותי מספיק עד שלטענתה מונרו עצמה הגיעה פעם אחת לצפות במופע.
ברוורד התחילה בתהליך ההתאמה המגדרית בגיל 21 תחת השגחתו של מומחה לנושא, ד"ר הארי בנג'מין בסוף שנות ה-50. בהמלצתו של בנג'מין עברה את הליך השינוי הניתוחי במרפאת ווסטלייק בלוס אנג'לס בטיפולו של המנתח אלמר בלט ב-1962. בהמשך עבדה ברוורד כחשפנית וכשפנפנת פלייבוי.